Հայաստանյան պատվիրակությունը Սան Ֆրանցիսկո էր այցելել Կալիֆորնիայի նահանգապետ Ջերրի Բրաունի հետ հանդիպելու եւ հայ-կալիֆորնիական համագործակցությունը խորացնելու շուրջ հարցեր քննարկելու համար։ Կալիֆորնիայի նահանգապետը առաջ է քաշել բնապահպանական ծրագիր, որի շրջանակներում ըստ Փարիզի կլիմայական համաձայնագրի, ջերմոցային գազերի արտանետումների ծավալը կրճատելու աշխատանքներին կարող են միանալ նաեւ առանձին մարզեր ու համայնքներ։ Հայաստանի երեք մարզեր ցանկանում են միանալ այդ ծրագրին։